Alva Myrdal

Alva Myrdal (født 31. januar 1902, død 1. februar 1986) var en svensk diplomat, politiker og forfatter. Hun ble tildelt Nobels fredspris i 1982. Hun var gift med Gunnar Myrdal og mor til Jan Myrdal.

Alva Myrdal ble først offentlig kjent på 1930-tallet, som medforfatter av boken Kris i befolkningsfrågan, og betraktes som en av de viktigste kreftene bak den svenske velferdsstaten. Etter å ha vært et fremstående medlem av det sosialdemokratiske partiet i flere år, ble hun i slutten av 1940-årene involvert i internasjonalt arbeid. I 1948 ble hun tilbudt stillingen som sjef for FNs avdeling for sosiale spørsmål, noe hun takket ja til. I første halvdel av 1950-årene ledet hun UNESCOs sosialvitenskapelige avdeling i Paris, og fra 1955-61 var hun Sveriges ambassadør i India. 

I 1962 ble hun valgt inn i Sveriges riksdag, og hun ble statsråd i 1967.

I 1982 ble Alva Myrdal tildelt Nobels fredspris sammen med Alfonso García Robles. Hun fikk prisen for sitt arbeid for nedrustning.«The Nobel Peace Prize for 1982», nobelprize.org 

 Fotnoter 

 Referanser 


 Eksterne lenker 



Kategori:Svenske nobelprisvinnere
Kategori:Nobelprisvinnere (fred)
Kategori:Svenske forfattere
Kategori:Svenske politikere
Kategori:Svenske ambassadører
Kategori:Ambassadører til India
Kategori:Alumni fra Stockholms universitet
Kategori:Personer med enkeltverk i den svenske kulturkanonen
Kategori:Personer fra Uppsala